# Forslag til aftalebrev i forbindelse med rådgiverens bistand til totalentreprenøren med teknisk rådgivning i forbindelse med tilbudsafgivelse i totalentreprise.

# Projekt: XXXX

Tak for henvendelsen vedrørende ingeniørbistand.

I henhold til **[møde/telefonsamtale]** skal vi **[navn på rådgivervirksomhed]** (herefter omtalt som ”rådgiveren”) for god ordens skyld bekræfte vores aftale om, at vi bistår **[navn på totalentreprenør]** (herefter omtalt som ”totalentreprenøren”) med teknisk rådgivning i forbindelse med tilbudsafgivelse i totalentreprise på ovennævnte sag.

Vores bistand omfatter følgende ydelser: (*Identificer hvad der er med, og frem for alt hvis nogle ydelser ikke er med, fordi* *totalentreprenøren selv projekterer disse.)*

Fx i et afkrydsningsskema:

|  |  |
| --- | --- |
|  | Indplacering i konstruktionsklasse |
|  | Overslagsdimensionering af fundamenter |
|  | Overslagsdimensionering af bærende konstruktioner, vægge, bjælker og dæk |
|  | Energiberegning |
|  | Indplacering i brandklasse |
|  | Indledende brandrådgivning |
|  | Kloakprojekt på skitseniveau |
|  | Xxx |

Ovenstående ydelser er baseret på udbudsmateriale/tilbudsgrundlag dateret den xx.xxxx.xxxx udarbejdet af **[navn]**.

Rådgiverens arbejde er aftalt udført i honorar **[fast honorar /efter medgået tid]** frem til totalentreprenørens aflevering af tilbud til bygherren.

Da alle beregninger og al rådgivning i tilbudsfasen tager afsæt i et foreløbigt og dermed ufuldstændigt projektgrundlag, kan rådgiveren ikke tage ansvar for, at de i tilbudsfasen oplyste mængder, dimensioner og løsningsprincipper modsvarer det endelige projekt. Det er alene totalentreprenørens ansvar og risiko, at der i det afgivne tilbud indarbejdes et behørigt risikotillæg til håndtering af denne usikkerhed.

Ved tiltrædelse af dette aftalebrev bekræfter totalentreprenøren at være indforstået med ovennævnte, og at totalentreprenøren således fraskriver sig retten til at fremsætte erstatningskrav over for rådgiveren grundet ændrede mængder, dimensioner og løsningsprincipper i det endelige projektgrundlag.

Det er aftalt, at rådgiverens arbejde i tilbudsfasen sker i henhold til ABR18, og at rådgiverens samlede ansvar under alle omstændigheder er begrænset til **X** kr.

Aftalebrevet bedes returneret i underskrevet stand, evt. pr. mail, før rådgivningen igangsættes.

Dato Dato

Rådgiveren v/ Totaleentreprenøren v/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_